Башҡортостан Республикаһы Мәләүез районы Муниципаль районы Ергән ауылы урта дөйөм белем биреү мәктәбе муниципаль дөйөм белем биреү бюджет учреждениеһы, башҡорт теле һәм әҙәбиәте уҡытыусыһы Хәбибуллина Вәсилә Абдулла ҡыҙы.

**Башҡорт теле һәм әҙәбиәте дәрестәрендә яңы уҡыу-уҡытыу һәм информацион технологиялар.**

“Белемгә алып барыусы берҙән-бер юл - ул эшмәкәрлек”.

Джордж Бернард Шоу

(инглиз яҙыусыһы)

Дәрес- мәктәптә белем биреүҙең, уҡыу-уҡытыу эшмәкәрлегенең төп формаһы. "Федераль дәүләт стандарттары әҙәбиәт дәрестәрендә уҡыусыларҙың белем алыуында үҫтерешле уҡытыу технологияһына нигеҙләнә. Был технологияның төп шарты булып дәрестә уҡыусыларҙың эшмәкәрлеген ойоштороу тора. Билдәле булыуынса, эшмәкәрлек-шәхесте үҫтереүҙең төп факторы”.(1)

**I. Башҡорт теле һәм әҙәбиәте дәрестәрендә уҡыусыларҙың ижади эшмәкәрлеген үҫтереүҙә уңышлыһы һәм отошлоһо-проектлау һәм проблемалы уҡытыу.**

Был эш системаһының төп идеяһы булып хеҙмәттәшлек идеяһы тора. Уҡытыусы уҡыусыларҙың ярҙамсыһы, белем алыуҙы ойоштороусы, шулай уҡ проблеманы хәл итеүҙә әүҙем ҡатнашыусы булараҡ сығыш яһай.

**I. Проектлау технологияһы менән  
проблемалы уҡытыуҙың уртаҡ яҡтары:**

1. Проблема ҡуйыла йәки билдәләнә.

2. Төрлө гипотезалар бирелә, хәл итеү юлдары күрһәтелә.

3. Эҙләнеү-тикшеренеү эштәре башҡарыла.

4. Анализлана.

5. Һөҙөмтәһе була-асыш яһай.

**II. Төп уртаҡ яғы: үҫтереүсе уҡытыу.**

Уҡыусыларҙың үҙаллылығын, фекерләү ҡеүәһен, ижади һәләттәрен үҫтереүҙе маҡсат итеп ҡуя.

**III. Дәрестәр системаһы.**

**Әҙәбиәт уҡытыуҙа проблемалы уҡытыу нимәләр бирә?**

* Әҫәрҙе анализларға өйрәтә.
* Тексты аңлы үҙләштерергә.
* Һүҙлек байлығын арттыра.
* Һөйләү һәм яҙма телмәрҙе үҫтерә.
* Әҙәбиәт дәресен тормош һабаҡтары бирә алырлыҡ итеп ойошторорға мөмкинлек аса.
* Әҫәрҙе уҡымайынса алға китеш юҡ.
* Текстан яңы текст төҙөлә.

**Рефлексия -кире бәйләнеш.**

* Текстан---һығымта
* Һығымтанан---тексҡа ---һөйләү телмәре, логик фекерләү---ижади эшмәкәрлек.

**Эште нисек ойошторорға?**

* 1. Етерлек кимәлдә мотивация тыуҙырырға.
* 2. Көс етерлек йәки үтәй алырлыҡ эш алырға.
* 3. Алған белемдең мөһимлеген билдәләргә.

**II. Проект һәм проблемалы уҡытыу алымдары менән үткәрелгән дәрестәр.**

|  |  |  |
| --- | --- | --- |
| Темалар. | Дәрес тибы, алымдар: проблема; проект; проблема+проект. | Хәл итеү юлдары һәм формалары. |
| Беренсе класс. «Шалҡан»әкиәте. (асыҡ дәрес) | Яңы тема. Ни өсөн сысҡанды саҡырғас ҡына шалҡанды тартып сығаралар? ППД. | Һүрәт буйынса әкиәттең сюжетын төҙөп һөйләү; сәхнәләштереү. Төркөмдәр менән эш. |
| Икенсе класс. М.Кәрим “Ҡыш бабай әкиәте”. (Театр көнөнә сәхнәләштереү) | Яңы тема. Кемдәр улар-Яҡшы малай менән Уңған ҡыҙ һәм Яман малай менән Илаҡ ҡыҙ? ППД. | Уларҙың ҡайһылары һеҙгә оҡшай,ни өсөн?- һорауҙарына үҙ фекерҙәрен әйтеү. Әкиәтте өлөштәргә бүлеп, сәхнәләштереү, төркөмләп эшләү. |
| Өсөнсө класс. “Бал ҡорттары ниңә кешегә эйәләшкән?” (асыҡ дәрес) | Яңы тема. Бал ҡорттары нимәгә аптырап йөрөгәндәр? Кеше ниндәй ҡарарға килә? ППД. | Бал ҡорттарының кешегә эйәләшеүенән кемгә файҙа?- һорауына яуап биреү,фекер алышыу. Төркөмләп эшләү, сәхнәләштереү. |
| БХӘ “Ҡарасай менән Һоросай”. («Һаумы,һаумы, әкиәт!” конкурсы) | Яңы тема. Ни өсөн әбей менән бабай Һоросайҙы урмандан яңынан алып ҡайталар? ППД. | Ни өсөн Һоросайға урманда ла өйҙә лә хөрмәт йөҙөнән ҡарайҙар? Алдашыу яҡшымы? Индивидуаль эшләү. |
| С.Агиш «Яланда ҡыш». Р.Бикбаев “Зәп-зәңгәр күк, ап-аҡ ҡар”. (асыҡ дәрес) | Яңы тема.Төнгө ауылды, айҙы автор нисек һүрәтләй? Ҡышты шағир нимәгә оҡшата? ПД. | Ҡыштың матурлығының текста һәм шиғыр юлдарында һүрәтләнеше. Индивидуаль эшләү проекты. |
| Р.Ғарипов “Сыйырсыҡ”. (асыҡ дәрес) | Яңы тема. Сыйысыҡ образы аша автор нимә әйтергә теләгән? ПД. | Һүрәтләү саралары ярҙамында сыйырсыҡ образына характеристика биреү. Индивидуаль зшләү. |
| Г. Юнысова «Тәбиғәтте шулай яраталармы?”(“Муйыл ағасының үлеме”.) (асыҡ дәрес) | Яңы тема. Муйыл ағасы ҡайҙа үҫә һәм нимәгә шатлана ине? Икенсе яҙҙа муйыл ниңә сәскә атманы?П | Ҡыҙҙарҙың тәртибе тураһында фекерегеҙ нисек? Төркөмләп эшләү. |
| “Тамыры тәрән нәҫел ағасының олоно ныҡ була”. (эҙләнеү эше) | Һәр башҡортҡа үҙенең ете быуынын белеү мотлаҡ һаналыуы. ППД. | Үҙеңдең тамырыңды, нәҫел ептәреңде, халҡың тарихын өйрәнеү. Индивидуаль эшләү проекты. |
| Бишенсе класс. Ф.Иҫәнғолов “Хәмит күпере”. | Белем нығытыу, ҡабатлау дәресе. Донъяла исемеңде нисек ҡалдырырға? ПД. | Тексты анализлау,геройҙарға ҡылыҡһырламаны төп маҡсаттан сығып биреү-ике төркөм: Хәмит яҡлылар,Вәлит яҡлылар. |
| “Алтынсы класс. Утта-һыуҙа һыналған дуҫлыҡ”. (семинар дәресе) | Яҡташ яҙыусыларын беләһеңме? ППД. | Яҡташ яҙыусылар ижадында Рәсәй Башҡортостан дуҫлығы сағылышы.Төркөмләп эшләү. |
| Етенсе класс. М.Ғафури “Ҡыр ҡаҙы”. (асыҡ дәрес) | Яңы тема. Малай ҡыр ҡаҙының ғүмерен нисек һаҡлап алып ҡала? ПД. | Аҡкүл, ҡыр ҡаҙы, малай; тәбиғәт-кеше мөнәсәбәте сағылышы. Парлап эшләү. |
| М.Кәрим “Ҡайын япрағы тураһында”. (семинар дәресе) | Яңы тема. Рәсәй менән Башҡортостан дуҫлығы ниндәй юлдар(ваҡиғалар аша) менән һүрәтләнә? ПД. | Шиғырҙа ҡайын һәм япраҡ образы.Башҡортостандың данлы тарихының сағылышы*.*Логик-образлы фекерләү. Индивидуаль эшләү. |
| Һигеҙенсе класс. И.Теләүембәтов “Маралым таңы”. | Яңы тема. Илфат ниндәй маҡсат менән урманға барырға була? Ул ниндәй һәләкәткә осрай? ПД. | Йәнлектәрҙең ҡышҡы көнитмеше. Илфаттың әсәһенән һорамай урманға сығып китеүен баһаларға, һығымта яһарға.Парлап эшләү |
| Туғыҙынсы класс М.Ғафури “Халҡың күңелендә ҡалдың мәңгегә”. (уҡыу конференцияһы) | М.Ғафури-ижады ике милләт кешеләре күңеле түрендәге оло йөрәкле,йомарт талатлы шәхес.ПД. | Биографик мәғлүмәттәрҙән сығып, М.Ғафуриға хас сифаттарҙы билдәләргә. Төркөмләп эшләү. |
| Унынсы класс. Ғ.Сәләм “Шоңҡар”. | Яңы тема. Поэмала күтәрелгән проблема: нимә фашлана, нимә данлана. ПД. | Поэмалағы һәр образға характеристика бирергә. «Минең буласаҡ ғаиләм»-темаһына инша яҙырға. |
| Ун беренсе класс. Н.Мусин “Һайлап алынған яҙмыш”. | Яңы тема. Әҫәрҙә йәшәү мәғәнәһе, шәхес һәм йәмғиәт, кеше һәм кешелек яҙмышы. ПД. | Үҙ фекереңде иҫбатлау. Индивидуаль эшләү. |

**III. Йомғаҡлау.**

Башҡорт телен һәм әҙәбиәтен уҡытыуҙа отошло тип һаналған технологиялар:белем биреүҙә проектлау технологияһы, проблемалы уҡытыу, комьютер технологияһы - үҫтереүсе уҡытыу системаһы-

уҡыусының үҙенең ижади эшмәкәрлегенә, һәр яҡлап үҫешкән шәхес булып формалашыуына алып килә.

**IV. Ҡулланылған әҙәбиәт:**

* Иҙелбаев М.Х.,Юлмөхәмәтов М.Б. “Башҡорт әҙәбиәте” дәреслегенә методик ҡулланма. Өфө. “Китап”. 2013. 6-сы бит. (1)